ddrg/super_eurlex huggingface dataset:
Breithiúnas na Cúirte Ginearálta an 19 Deireadh Fómhair 2022 – Lenovo Global Technology Belgium v Comhghnóthas EuroHPC

(Cás T-717/20) (1)

(Soláthar poiblí - Nós imeachta tairiscintí - Fáil, seachadadh, suiteáil agus cothabháil an tsár-ríomhaire Leonardo don eintiteas óstach Cineca - Diúltú do thairiscint tairgeora - Cóir chomhionann - Prionsabal an dea-riaracháin - Earráid fhollasach measúnaithe)

(2022/C 482/25)

Teanga an cháis: an Béarla

Páirtithe

Iarratasóir: Lenovo Global Technology Belgium BV (Machelen, an Bheilg) (ionadaithe: S. Sakellariou, G. Forwood agus F. Abou Zeid, Dlíodóirí)

Cosantóir: Comhghnóthas Ríomhaireachta Ardfheidhmíochta Eorpach (ionadaithe: P.-E. Partsch agus F. Dewald, Dlíodóirí)

Idiragraí, mar thaca ag an gcosantóir: an Coimisiún Eorpach (ionadaithe: L. André, M. Ilkova, P.-J. Loewenthal, C. Vollrath agus T. Van Noyen, Gníomhairí)

Ábhar

Lena chaingean de bhun Airteagal 263 CFAE, iarrann an t-iarratasóir go gcuirfí Cinneadh Ares(2020)5103538 ón gComhghnóthas Ríomhaireachta Ardfheidhmíochta Eorpach (EuroHPC) an 29 Meán Fómhair 2020, lena ndiúltaítear don tairiscint a thaisc sé maidir leis an tríú baisc i gcomhthéacs na tairisceana SMART 2019/1084 maidir leis an sár-ríomhaire Leonardo a fháil, a sheachadadh, a shuiteáil agus a chothabháil don eintiteas óstach Cineca agus lena mbronntar an conradh ar thairgeoir eile, a chur ar neamhní.

An chuid oibríochtúil

1. Diúltaítear don chaingean.

2. Ordaítear do Lenovo Global Technology Belgium BV a chostais féin a íoc chomh maith leis na costais arna dtabhú ag an gComhghnóthas Ríomhaireachta Ardfheidhmíochta Eorpach (EuroHPC).

3. Ordaítear don Choimisiún Eorpach a chostais féin a íoc.

(1) IO C 53, 15.2.2021.
Breithiúnas na Cúirte Ginearálta an 19 Deireadh Fómhair 2022 – Sogia Ella v an Coimisiún

(Cás T-347/20) (1)

(Státchabhair - Gníomhaíochtaí a bhaineann le táirgeadh, próiseáil agus margaíocht táirgí talmhaíochta - Scéimeanna cabhrach deonaithe ag an nGréig i bhfoirm fóirdheontais úis agus ráthaíochtaí Stáit maidir le hiasachtaí atá ann cheana agus iasachtaí nua chun críche an damáiste a tharla de bharr tubaistí nádúrtha nó tarluithe eisceachtúla eile a shlánú - Cinneadh lena ndearbhaítear nach bhfuil na scéimeanna cabhrach ag luí leis an margadh inmheánach agus go bhfuil siad neamhdhleathach agus lena n-ordaítear aisíoc na cabhrach arna tabhairt - Cabhair teoranta go limistéir gheografacha ina ndearnadh an damáiste - Buntáiste - Roghnaitheacht - Prionsabal an oibreora phríobháidigh i ngeilleagar margaidh - Priosabal an dea-riaracháin - Ceart éisteachta - Ré na n – imeachtaí - Ionchas dlisteanach - Tréimhse teorann - Airteagal 17 de Rialachán (AE) 2015/1589)

(2022/C 482/24)

Teanga an cháis: an Ghréigis

Páirtithe

Iarratasóir: Sogia Ellas AE (an Aithin, an Ghréig) (ionadaithe: P. Bernitsas, M. Androulakaki, A. Patsalia agus E. Kalogiannis, Dlíodóirí)

Cosantóir: an Coimisiún Eorpach (ionadaithe: A. Bouchagiar agus T. Ramopoulos, Gníomhairí)

Idiragraí, mar thaca ag an gcosantóir: Myloi Sogias AE (Maroussi, an Ghréig) (ionadaithe: S. Pappas agus A. Pappas, Dlíodóirí)

Ábhar

Lena chaingean de bhun Airteagal 263 CFAE, iarrann an t-iarratasóir go gcuirfí Cinneadh (AE) 2020/394 ón gCoimisiún an 7 Deireadh Fómhair 2019 maidir le bearta SA.2119 (016/C) (ex 2015/NN) (ex 2014/CP) arna gcur chun feidhme ag an bPoblacht Heilléanach i bhfoirm fóirdheontais úis agus ráthaíochtaí maidir le tinte 2007 (ní chumhdaítear ach earnáil na talmhaíochta leis an gCinneadh sin) (IO 2020 L 76, lch. 4) ar neamhní.

An chuid oibríochtúil

1. Diúltaítear don chaingean.

2. Ordaítear do Sogis Ellas AE a chostais féin a íoc chomh maith leis na costais arna dtabhú ag an gCoimisiún Eorpach.

3. Ordaítear do Myloi Sogias AE a chostais féin a íoc.

(1) IO C 271, 17.8.2020.
Breithiúnas na Cúirte Ginearálta an 19 Deireadh Fómhair 2022 – JS v CRU

(Cás T-270/20) (1)

(Seirbhís shibhialta - Foireann shealadach - Tuarascáil Mheasúnachta - Measúnú foirne 2018 - Earráid fhollasach measúnaithe - Prionsabal na neamhchlaontachta - Cearta na cosanta - Airteagal 26 de na Rialacháin Foirne - Dualgas cúraim - Dliteanas)

(2023/C 7/24)

Teanga an cháis: an Béarla

Páirtithe

Iarratasóir: JS (ionadaithe: L. Levi agus A. Champetier, Dlíodóirí)

Cosantóir: An Bord Réitigh Aonair (ionadaithe: L. Forestier, i gcáil Gníomhaire, le cúnamh ó D. Waelbroeck agus A. Duron, Dlíodóirí)

Ábhar

Trína chaingean atá bunaithe ar Airteagal 270 CFAE, a taisceadh i gClárlann na Cúirte Ginearálta an 7 Bealtaine 2020, iarrann an t-iarratasóir, ar an gcéad dul síos, go gcuirfí a thuarascáil mheasúnachta a bhain le 2018 agus cinneadh an 22 Eanáir 2020 lena ndiúltaítear dá ghearán, ar neamhní, agus chomh maith leis sin, cúiteamh as an damáiste a rinneadh mar thoradh air sin.

An chuid oibríochtúil

1) Diúltaítear don chaingean.

2) Ordaítear do JS na costais a íoc.

(1) IO C 247, 27.7.2020.
Breithiúnas na Cúirte Ginearálta an 19 Deireadh Fómhair 2022 – JS v CRU

(Cás T-271/20) (1)

(Seirbhís shibhialta - Foireann shealadach - Teorann ama ar éileamh - Inghlacthacht - Ciapadh morálta - Airteagal 12a de na Rialacháin Foirne - Iarraidh ar chúnamh - Airteagal 24 de na Rialacháin Foirne - Diúltú d’iarratas - Easpa fianaise prima facie - Dualgas cúraim - Dliteanas)

(2023/C 7/25)

Teanga an cháis: an Béarla

Páirtithe

Iarratasóir: JS (ionadaithe: L. Levi agus A. Champetier, Dlíodóirí)

Cosantóir: An Bord Réitigh Aonair (ionadaithe: L. Forestier agus H. Ehlers, i gcáil Gníomhairí, le cúnamh ó D. Waelbroeck agus A. Duron, Dlíodóirí)

Ábhar

Trína chaingean atá bunaithe ar Airteagal 270 CFAE, iarrann an t-iarratasóir, ar an gcéad dul síos, go gcuirfí cinneadh ón mBord Réitigh Aonair (BRA) an 14 Meitheamh 2019 lena ndiúltaítear dá iarraidh ar chúnamh a taisceadh an 2 Bealtaine 2019, agus mar is gá, cinneadh ón BRA an 23 Eanáir 2020 lena ndiúltaítear dá ghearán dírithe in éadan chinneadh an 14 Meitheamh 2019 ar neamhní, agus chomh maith leis sin, cúiteamh as an damáiste a rinneadh mar thoradh ar na cinntí sin.

An chuid oibríochtúil

1) Diúltaítear don chaingean.

2) Ordaítear do JS na costais a íoc.

(1) IO C 247, 27.7.2020.
Breithiúnas na Cúirte Ginearálta an 26 Deireadh Fómhair 2022 – KD v EUIPO

(Cás T-298/20) (1)

(Seirbhís Shibhialta - Ball foirne sealadach - Measúnú foirne 2019 - Tuarascáil mheastóireachta - Imeacht um shárú - Inghlacthacht - Oibleagáid cúiseanna a lua - Cearta na cosanta - Dualgas cúraim - Dliteanas - Damáiste neamhábhartha)

(2023/C 7/26)

Teanga an cháis: an Béarla

Páirtithe

Iarratasóir: KD (ionadaí: S. Pappas, Dlíodóir)

Cosantóir: Oifig Maoine Intleachtúla an Aontais Eorpaigh (ionadaithe:: K. Tóth, i gcáil Gníomhaire, agus B. Wägenbaur, Dlíodóir)

Ábhar

De réir a gníomhaíochta faoi Airteagal 270 CFAE agus an méid a tugadh an 22 Bealtaine 2020, iarrann an t-iarratasóir, ar an gcéad dul síos, a thuarascáil meastóireachta do chleachtadh meastóireachta 2019 a chur ar neamhní agus, ar an dara dul síos, cúiteamh as an damáiste neamhábhartha a mhaíonn sí a d'fhulaing sí.

An chuid oibríochtúil

1. Cuirtear tuarascáil meastóireachta KD do chleachtadh meastóireachta 2019 ar neamhní;

2. Déantar an chuid eile den iarratas a dhíbhe;

3. Ordaítear d’Oifig Maoine Intleachtúla an Aontais Eorpaigh (EUIPO) a chostais féin a íoc agus trí cheathrú de na costais arna thabhú ag KD a íoc;

4. Ordaítear do KD an ceathrú cuid dá chostais féin a íoc.

(1) IO C 262, 10.8.2020.
C 7/22

Iris Oifigiúil an Aontais Eorpaigh

Breithiúnas na Cúirte Ginearálta an 26 Deireadh Fómhair 2022 – LE v an Coimisiún

(Cás T-475/20) (1)

(Comhaontú deontais arna thabhairt i gcrích mar chuid den Seachtú Clár Réime um thaighde, um fhorbairt theicneolaíoch agus um ghníomhaíochtaí taisealbhaidh (2007-2013) - Nótaí dochair eisithe ag an gCoimisiún chun aisghabháil a fháil ar fhóirdheontais a deonaíodh ar bhonn conarthach - Cinneadh maidir le forfheidhmiú - Airteagal 299 CFAE)

(2023/C 7/27)

Teanga an cháis: an Béarla

Páirtithe

Iarratasóir: LE (ionadaí: M. Straus, Dlíodóir)

Cosantóir: An Coimisiún Eorpach (ionadaithe: L. André, J. Estrada de Solà agus S. Romoli, i gcáil Gníomhairí))

Ábhar

Lena chaingean de bhun Airteagal 263 CFAE, iarrann an t-iarratasóir go ndéanfar Cinneadh C(2020) 3988 final ón gCoimisiún an 9 Meitheamh 2020 maidir le haisghabháil na príomhshuime EUR 275 915,12 a neamhniú.

An chuid oibríochtúil

1 Déantar an chaingean a dhíbhe;

2 Ordaítear do LE na costais a íoc, lena n-áirítear iad siúd a bhaineann leis an nós imeachta eatramhach.

(1) IO C 414, 30.11.2020.
Breithiúnas na Cúirte Ginearálta an 19 Deireadh Fómhair 2022 – Ighoga Region 10 agus páirtithe eile v an Coimisiún

(Cás T-582/20) (1)

(Státchabhair - Tógáil óstán agus ionad comhdhála in Ingolstadt - Cinneadh nár tugadh aon Státchabhair - Cearta nós imeachta na bpáirtithe leasmhara - Mainneachtain nós imeachta imscrúdaithe foirmiúil a thionscnamh - Neamhláithreacht deacrachtaí tromchúiseacha)

(2023/C 7/28)

Teanga an cháis: an Ghearmáinis

Páirtithe

Iarratasóirí: Interessengemeinschaft der Hoteliers und Gastronomen Region 10 eV (Ighoga Region 10) (Ingolstadt, an Ghearmáin), MJ, MK (ionadaí: A. Bartosch, Dlíodóir)

Cosantóir: An Coimisiún Eorpach (ionadaithe: B. Stromsky agus K. Blanck, i gcáil Gníomhairí)

Idiragraí mar thaca leis an gcosantóir: Poblacht Chónaidhme na Gearmáine (ionadaí: J. Möller, i gcáil Gníomhaire)

Ábhar

Trína gcaingean atá bunaithe ar Airteagal 263 CFAE, iarrann na hiarratasóirí go gcuirfí cinneadh C(2020) 2623 final ón gCoimisiún Eorpach an 28 Aibreán 2020, lena ndearbhaítear, ag deireadh na céime réamhscrúdaithe sa nós imeachta um Státchabhair SA. 48582 (2017/FC), nárbh ionann na bearta a séanadh sa ghearán a rinne Ighoga Region 10 an 4 Iúil 2017 agus maidir le tógáil leanúnach Ionad Comhdhála Ingolstadt (an Ghearmáin) agus óstán in aice láimhe, agus Státchabhair arna chur i bhfeidhm ag an nGearmáin i bhfabhar an ghrúpa Maritim agus KHI Immobilien GmbH, ar neamhní.

An chuid oibríochtúil

1) Diúltaítear don chaingean.

2) Ordaítear do Interessengemeinschaft der Hoteliers und Gastronomen Region 10 e. V. (Ighoga Region 10), MJ agus MK a gcostais féin agus na costais arna dtabhú ag an gCoimisiún Eorpach a íoc.

3) Ordaítear do Phoblacht Chónaidhme na Gearmáine a costais féin a íoc.

(1) IO C 414, 30.11.2020.
Breithiúnas na Cúirte Ginearálta an 19 Deireadh Fómhair 2022 – MV v an Coimisiún

(Cás T-624/20) (1)

(Seirbhís shibhialta - Oifigigh - Earcaíocht - Fógra faoi chomórtas oscailte EPSO/AD/364/19 (AD 7) - Cinneadh ón mbord roghnúcháin gan an t-iarratasóir a ligean isteach go dtí an chéad chéim eile den chomórtas - Coinníollacha incháilitheachta an chomórtais - Taithí ghairmiúil neamhleor - Oibleagáid cúiseanna a lua - Earráid mheasúnaithe follasach - Teangacha - Cóir chomhionann)

(2023/C 7/29)

Teanga an cháis: an Béarla

Páirtithe

Iarratasóir: MV (ionadaithe: G. Pandey, D. Rovetta agus V. Villante, Dlíodóirí)

Cosantóir: An Coimisiún Eorpach (ionadaithe: T. Lilamand agus M. Brauhoff, i gcáil Gníomhairí)

Idiragraí mar thaca leis an gcosantóir: Comhairle an Aontais Eorpaigh (ionadaithe: M. Bauer agus M. Alver, i gcáil Gníomhairí)

Ábhar

Trína chaingean atá bunaithe ar Airteagal 270 CFAE, iarrann an t-iarratasóir, ar an gcéad dul síos, go gcuirfí cinneadh ón mbord roghnúcháin an 29 Deireadh Fómhair 2019 lena ndiúltaítear dá iarraidh ar athbhreithniú ar chinneadh an 5 Meitheamh 2019 gan é a ligean isteach go dtí an chéad chéim eile den chomórtas oscailte EPSO/AD/364/19 – Gníomhairí slándála (AD 7), ar an bhfógra faoin chomórtas agus ar dréacht-liosta na n-oifigeach a roghnaíodh chun páirt a ghlacadh sa chomórtas, ar neamhní, agus chomh maith leis sin, cúiteamh as an damáiste a rinneadh mar thoradh ar na gníomhartha sin.

An chuid oibríochtúil

1) Diúltaítear don chaingean.

2) Ordaítear do MV a chostais féin agus na costais arna dtabhú ag an gCoimisiún Eorpach a íoc.

3) Ordaítear do Chomhairle an Aontais Eorpaigh a costais féin a íoc.

(1) IO C 443, 21.12.2020.
1.

Cuirtear Cinneadh (CBES) 2020/1269 ón gComhairle an 10 Meán Fómhair 2020 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin, Rialachán Cur Chun Feidhme (AE) 2020/1267 ón gComhairle an 10 Meán Fómhair 2020 lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin, Cinneadh (CBES) 2021/448 ón gComhairle an 12 Márta 2021 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin, Rialachán Cur Chun Feidhme (AE) 2021/446 ón gComhairle an 12 Márta 2021, lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin, Cinneadh (CBES) 2021/1470 ón gComhairle an 10 Meán Fómhair 2021, lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin, Rialachán (AE) 2021/1464 ón gComhairle an 10 Meán Fómhair 2021, lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin, Cinneadh (CBES) 2022/411 ón gComhairle an 10 Márta 2022 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin agus Rialachán Cur Chun Feidhme (AE) 2022/408 ón gComhairle an 10 Márta 2022 lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin, ar neamhní, sa mhéid gur coinníodh ainm Dmitry Vladimirovich Ovsyannikov ar liosta na ndaoine, na n-eintiteas agus na gcomhlachtaí atá faoi réir na mbeart sriantach sin.
Breithiúnas na Cúirte Ginearálta an 16 Samhain 2022 – Sciessent v an Coimisiún

(Cásanna T-122/20 agus T-123/20) (1)

(Táirgí bithicídeacha - Substaintí gníomhacha - Seoilít airgid agus seoilít copair airgid - Diúltú formheasa do chineálacha táirge 2 agus 7 - Airteagal 4 agus Airteagal 19(1)(b) de Rialachán (AE) Uimh. 528/2012 - Éifeachtúlacht - Substaintí gníomhacha le húsáid in earraí cóireáilte - Measúnú ar éifeachtúlacht na n-earraí cóireáilte iad féin - Inniúlacht an Choimisiúin - Prionsabal an neamh-idirdhealaithe - Deimhneacht dhlíthiúil - Ionchas dlisteanach)

(2023/C 24/46)

Teanga an cháis: an Béarla

Páirtithe

Iarratasóir: Sciessent LLC (Beverly, Massachusetts, na Stáit Aontaithe) (ionadaithe: K. Van Maldegem agus P. Sellar, Dlíodóirí, agus V. McElwee, solicitor)

Cosantóir: an Coimisiún Eorpach (ionadaithe: A. Dawes agus R. Lindenthal, Gníomhairí)

Idiragraithe chun tacú leis an gcosantóir: Ríocht na Sualainne (ionadaithe: R. Shahsavan Eriksson, C. Meyer-Seitz, A. Runeskjöld, M. Salborn Hodgson, H. Shev, H. Eklinder agus O. Simonsson, Gníomhairí), an Ghníomhaireacht Eorpach Ceimiceán (ionadaithe: M. Heikkilä, C. Buchanan agus T. Zbihlej, Gníomhairí)

Ábhar

Trína chaingean de bhun Airteagal 263 CFAE, iarann an t-iarratasóir go ndéanfaí Cinneadh Cur Chun Feidhme (AE) 2019/1960 ón gCoimisiún an 26 Samhain 2019 gan seoilít airgid a fhormheas mar shubstaint ghníomhach atá ann cheana le húsáid i dtáirgí bithicídeacha de chineálacha táirge 2 agus 7 (IO 2019 L 306, lch. 42) agus Cinneadh Cur Chun Feidhme (AE) 2019/1973 ón gCoimisiún an 27 Samhain 2019 gan seoilít copair airgid a fhormheas mar shubstaint ghníomhach atá ann cheana le húsáid i dtáirgí bithicídeacha de chineálacha táirge 2 agus 7 (IO 2019 L 307, lch. 58) a chur ar neamhní.

An chuid oibríochtúil

1. Déantar Cásanna T-122/20 agus T-123/20 a uamadh chun críocha an bhreithiúnais;

2. Diúltaítear do na caingne;

3. Ordaítear do Sciessent LLC a chostais féin agus na costais arna dtabhú ag an gCoimisiún Eorpach a íoc;

4. Ordaítear do Ríocht na Sualainne agus don Ghníomhaireacht Eorpach Ceimiceán (ECHA) a gcostais féin a íoc.

(1) IO C 129, 20.4.2020.
C 24/35

Iris Oifigiúil an Aontais Eorpaigh

Breithiúnas na Cúirte Ginearálta an 16 Samhain 2022 – an Ísiltír v an Coimisiún

(Cás T-469/20) (1)

(Státchabhair - Dlí na hÍsiltíre lena dtoirmisctear úsáid ghuail chun leictreachas a ghiniúint - Dúnadh luath gléasra cumhachta guail - Deonú liúntas - Cinneadh gan agóidí a dhéanamh - Cinneadh lena ndearbhaítear an cúiteamh atá ag luí leis an margadh inmheánach - Easpa cáilíochtaí sainráite cúnaimh Stáit” - caingean le haghaidh neamhniú - Acte attaquable - Inghlacthacht - Airteagal 4(3) de Rialachán (AE) 2015/1589 - Deimhneacht dhlíthiúil)

(2023/C 24/48)

Teanga an cháis: an Ollainnis

Páirtithe

Iarratasóir: Ríocht na hÍsiltíre (ionadaithe: M. Bulterman, M. de Ree agus J. Langer, Gníomhairí)

Cosantóir: an Coimisiún Eorpach (ionadaithe: H. van Vliet, B. Stromsky agus D. Recchia, Gníomhairí)

Maidir le:

Trína chaingean de bhun Airteagal 263 CFAE, iarrann Ríocht na hÍsiltíre go ndéanfaí Cinneadh C(2020) 2998 críochnaitheach ón gCoimisiún an 12 Bealtaine 2020 maidir le Státchabhair SA 54537 (2020/NN) a neamhniú – an Ísiltír, Cosc ar úsáid ghuail chun leictreachas a ghiniúint san Ísiltír.

An chuid oibríochtúil

1. Cuirtear Cinneadh C(2020) 2998 críochnaitheach ón gCoimisiún an 12 Bealtaine 2020 maidir le Státchabhair SA. 54537 (2020/NN) – An Ísiltír, Cosc ar úsáid ghuail chun leictreachas a ghiniúint san Ísiltír ar ceal.

2. Ordaítear don Choimisiún Eorpach na costais a íoc.

(1) IO C 348, 19.10.2020.
2)

Ordaítear do PNB Banka AS a chostais féin agus iad siúd a thabhaigh an Banc Ceannais Eorpach, lena n-áirítear na costais a bhaineann leis na himeachtaí eatramhacha, a íoc.
Breithiúnas na Cúirte Ginearálta an 23 Samhain 2022 – Westfälische Drahtindustrie agus páirtithe eile v an Coimisiún

(Cás T-275/20) (1)

(Caingean le haghaidh neamhniú agus cúitimh - Iomaíocht - Cairtéil - Margadh europach do chruach réamhstrusála - Cinneadh lena gcinntear go raibh sárú ar Airteagal 101 CFAE agus Airteagal 53 de Chomhaontú LEE - An oibleagáid ráthaíocht bainc a sholáthar a chur ar fionraí - Sceideal íocaíochtaí arna ndéanamh ar bhonn eatramhach - Breithiúnas lena gcuirtear cinneadh ar neamhní go páirteach agus lena socraítear fíneáil atá comhionann leis an bhfíneáil a gearradh ar dtús - Íocaíochtaí arna ndéanamh ar bhonn sealadach a leithdháileadh - Ús ar riaráistí - An chéad mhír d'Airteagal 266 CFAE - Saibhriú éagórach - Sárú sách tromchúiseach ar riail dlí a thugann cearta do dhaoine aonair - Íocaíocht mhíchuí a aisghabháil - Easpa bunúis dlí - Neamhdhleathacht)

(2023/C 35/55)

Teanga an cháis: an Ghearmáinis

Páirtithe

Iarratasóirí: Westfälische Drahtindustrie GmbH (Hamm, an Ghearmáin), Westfälische Drahtindustrie Verwaltungsgesellschaft mbH & Co. KG (Hamm), Pampus Industriebeteiligungen GmbH & Co. KG (Iserlohn, an Ghearmáin) (ionadaithe: O. Duys agus N. Tkatchenko, Dlíodóirí)

Cosantóir: an Coimisiún Eorpach (ionadaithe: P. Rossi agus L. Mantl, i gcáil Gníomhairí)

Ábhar

Lena gcaingean, , iarrann na hiarratasóirí, ar an gcéad dul síos, faoi Airteagal 263 CFAE, go gcuirfí litir an Choimisiúin Eorpaigh an 2 Márta 2020 faoinar thug sé fógra foirmiúil dóibh suim EUR 12 236 931,69 a íoc leis ag freagairt, dar leis, d'iarmhéid gan íoc na fíneála a gearradh orthu an 30 Meán Fómhair 2010 ar neamhní; ar an dara dul síos, íocaíocht na fíneála ina iomláine trí shuim EUR 18 149 636,24 a bheith íoctha an 17 Deireadh Fómhair 2019 a admháil, agus, ar an tríú dul síos, a ordú don Choimisiúin suim EUR 1 633 085,17, móide ús ón dáta sin, a íoc le WDI, mar gheall ar shaibhriú éagórach na hinstitiúide sin. Éilíonn na hiarratasóirí, sa rogha eile, ar bhonn Airteagal 268 CFAE, ordú go n-íocfaidh an Coimisiún suim EUR 12 236 931,69 leo, arna éileamh ag an gCoimisiún ón iarratasóir WDI, agus suim atá comhionann le méid na ró-íocaíochta a fuair an institiúid sin, suas le EUR 1 633 085,17, móide ús ón 17 Deireadh Fómhair 2019 go dtí go n-aisíocfar an tsuim atá dlite ina iomláine.

An chuid oibríochtúil

1. Diúltaítear don chaingean.

2. Ordaítear do Westfälische Drahtindustrie GmbH, Westfälische Drahtindustrie Verwaltungsgesellschaft mbH & Co. KG et Pampus Industriebeteiligungen GmbH & Co. KG na costais a íoc.

(1) IO C 247 an 27.7.2020.
Breithiúnas na Cúirte Ginearálta an 7 Nollaig 2022 – an Liotuáin v an Coimisiún

(Cás T-537/20) (1)

(CERT agus CETFT - Caiteachas arna eisiamh ó mhaoiniú - Caiteachas arna thabhú ag an Liotuáin - Tacaíocht le haghaidh luathscoir - Airteagal 52(2) de Rialachán (AE) Uimh. 1306/2013 - Airteagal 34(6) agus Airteagal 35(1) de Rialachán Cur Chun Feidhme (AE) Uimh. 908/2014)

(2023/C 35/56)

Teanga an cháis: an Liotuáinis

Páirtithe

Iarratasóir: Poblacht na Liotuáine (ionadaithe: R. Dzikovič agus K. Dieninis, i gcáil Gníomhairí)

Cosantóir: An Coimisiún Eorpach (ionadaithe: J. Aquilina, J. Jokubauskaitė agus M. Kaduczak, i gcáil Gníomhairí)

Ábhar

Trína chaingean faoi Airteagal 263 CFAE, iarrann Poblacht na Liotuáine go ndéanfaí an Cinneadh Cur Chun Feidhme (AE) 2020/859 ón gCoimisiún an 16 Meitheamh 2020, lena n-eisiatar ó mhaoiniú an Aontais Eorpaigh caiteachas áirithe a thabhaíonn na Ballstáit faoin gCiste Eorpach um Ráthaíocht Talmhaíochta (CERT) agus faoin gCiste Eorpach Talmhaíochta um Fhorbairt Tuaithe (CETFT) (IO 2020 L 195, lch. 59) a neamhniú, sa mhéid go bhforchuireadh leis ceartúchán ar ráta comhréidh 5 % air, rud a d’fhág as an áireamh méid EUR 2 186 447,97 den mhaoiniú a íocadh faoin mbeart tacaíochta luathscoir le linn na tréimhse ón 16 Deireadh Fómhair 2013 go dtí an 30 Meitheamh 2018.

An chuid oibríochtúil

1) Diúltaítear don achomharc.

2) Ordaítear do Phoblacht na Liotuáine na costais a íoc.

(1) IO C 359, 26.10.2020.
Breithiúnas na Cúirte Ginearálta an 6 Iúil 2022 – JP v an Coimisiún

(Cás T-179/20) (1)

(“Seirbhís shibhialta - Comórtas oscailte - Fógra comórtais EPSO/AD/363/18 chun riarthóirí i réimse an chánachais (AD 7) a earcú - Neamh-iontráil ar an liosta ionadaithe - Comhdhéanamh an bhoird roghnúcháin - Cobhsaíocht - Earráid fhollasach mheasúnaithe - Dliteanas”)

(2022/C 340/38)

Teanga an cháis: an Béarla

Páirtithe

Iarratasóir: JP (ionadaithe: S. Rodrigues agus A. Champetier, Dlíodóirí)

Cosantóir: An Coimisiún Eorpach (ionadaithe: T. Lilamand, D. Milanowska agus A.-C. Simon, Gníomhairí)

Ábhar

Lena caingean atá bunaithe ar Airteagal 270 CFAE, iarrann an t-iarratasóir, ar thaobh amháin, go gcuirfear ar neamhní cinneadh an 10 Nollaig 2019 lenar dhiúltaigh bord roghnúcháin chomórtas EPSO/AD/363/18, tar éis athscrúdú, a hainm a iontráil ar an liosta ionadaithe de na hiarratasóirí ar éirigh leo sa chomórtas sin agus, ar an taobh eile, go gcúiteofar an damáiste a mhaítear go ndearnadh di leis an gcinneadh sin.

An chuid oibríochtúil

1) Diúltaítear don chaingean.

2) Ordaítear do JP na costais a íoc.

(1) IO C 209, 22.6.2020.